Hond vermoor 22 August 2013
Die begrip “dieremishandeling” kan in hierdie geval letterlik met “diere-moord” vervang word. Christelle Piek van Leeubekkiestraat 93 in Blompark se hond, ‘n wit teef kruising het verdwyn. Die hond is op 5 Augustus agter die woning van Joseph Arendse in Leeubekkiestraat 98, ‘n hanetree daarvandaan, gevind…..opgehang aan ‘n boom agter in die erf. Die hond is met ‘n oranje baaltou opgehang. Joseph sê dat hy niks gehoor of gesien het nie en was onbewus van die gru-voorval. BARC is gekontak, maar met Phillip Schreck se aankoms was die hond reeds dood. Die saak is by Gansbaai SAPD aangemeld en die ondersoekbeampte, Spr-konst Plaatjie, kan met enige inligting wat van hulp kan wees by 028-384-0201 gekontak word. Die Koerant van Duisend Dinge (2) deur Naomi Helmbold | Bydraes | Woes - Kreatiewe platform vir Afrikaans
Titel: Die Koerant van Duisend Dinge (2)
...ek bring rose ...
Amper sing ek vir ma A.G. Visser se “Liefste Tannie ons bring rose”. Giggel lekker daaroor. Dit wil-wil sê wat ek wil sê.
Weet ma dat ma my held is? Baie mense het bekendes, beroemdes en berugtes as hulle helde. Vir my is ma my held. Meer as wat enige beroemde of berugte ooit sal wees. Ek wil nie sê dat ek sonder ma en ma se gebede nêrens sou kom nie, maar met al ma se liefde en gebede is ek waar ek vandag is.
Eendag het iemand my gevra of ma ooit vir ons bid. Ek het vir die lawwe man gesê hy moet net gaan kyk na my ma se knieë. Daar sal hy die eelte van baie gebede sien. Tot vandag glo en weet ek dat daardie eelte (of dit nou fisies of geestelik is) die rede is vir broer en ek se sukses.
Ons is saam deur baie skommelings en storms en stofwolke. Elke keer het ons ander kant gekom en besef van hier af kan dit net beter en nie slegter nie. Ek weet dat daar baie dae was wat ma net wou handdoek ingooi, omdat dit net te veel was, maar my held, my ma, het nie. My ma het opgestaan, rou hande en stukkende hart en vorentoe gestoom. Letterlik.
Ek onthou hoe ma moes baklei vir ons toekoms. Hoe ma nagte om gelê het van dink aan hoe om vir ons te sorg. Ek onthou hoe ma ure omgesit het by die hof om te hoor of hy darem ietsie gestuur het vir ons. Ek onthou ook die trane as ons nogeens seer gekry het en ons harte aan skerwe lê. Ek onthou hoe ma tienerjare en tweedejaar giere deurstaan het met knieë op die grond en tande kners. Skies ma as ons ma se tande gebreek het.
Vandag moet ek om verskoning vra vir tiener-tantrums en tweedejaar geite. Vandag moet ek jammer sê vir hardkoppig en stout wees, want, o, ons was stout! Baie! Daarvoor is die letsels op knieë en vingers en rûe sprekende voorbeelde.
Ma, ek’s lief vir Ma. Ek wíl vir ma sing, “Liefste mamma ek bring rose” (dankie oom A.G.). Ek wil vir ma sê, ma ’t my geleer opstaan. Ma ’t my geleer voortgaan, en ma het my geleer daar is weer hoop na die dag van more.
Ma, ek is lief vir ma! My ma, my Held.
Die koerant 2
4 jaar 1 maand 4 weke 23 ure oud
Uitsonderlike ode aan 'n Moeder en 'n regte tranetrekker. Dink ieder en elk vereenselwig hiermee. Welgedaan.
4 jaar 1 maand 4 weke 1 dag 3 ure oud
Die lewe Kinders Ouers Familie Dankbaarheid